กฎกระทรวงกฎกระทรวงฉบับที่ ๑๔ (พ.ศ. ๒๕๑๙)ออกตามความในพระราชบัญญัติการชลประทานหลวงพุทธศักราช ๒๔๘๕[๑] อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวงพุทธศักราช๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ ๑ให้ทางน้ำชลประทานคลองรังสิตประยูรศักดิ์ จากประตูระบายน้ำและประตูน้ำจุฬาลงกรณ์ในท้องที่ตำบลประชาธิปัตย์ อำเภอธัญญบุรี จังหวัดปทุมธานี ถึงประตูน้ำเสาวภาผ่องศรีในท้องที่ตำบลองครักษ์ อำเภอองครักษ์ จังหวัดนครนายกตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๒ให้ทางน้ำชลประทานคลองหกวาสายล่าง จากคลองซอยที่ ๒ ฝั่งเหนือของคลองหกวาสายล่างในท้องที่ตำบลคูคต อำเภอลำลูกกา จังหวัดปทุมธานี ฝั่งใต้ของคลองหกวาสายล่างในท้องที่แขวงสายไหม เขตบางเขน กรุงเทพมหานคร ถึงประตูน้ำสมบูรณ์ ฝั่งเหนือในท้องที่ตำบลบางลูกเสือ อำเภอองครักษ์ จังหวัดนครนายกฝั่งใต้ในท้องที่ตำบลโยธะการ อำเภอบางน้ำเปรี้ยว จังหวัดฉะเชิงเทรา ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการ โรงงานการประปา หรือกิจการอื่นในหรือนอกเขตชลประทานข้อ ๓ให้ทางน้ำชลประทานคลองเปรมประชากร จากประตูระบายน้ำคลองเปรมเหนือบางปะอินในท้องที่ตำบลบางกระสั้น อำเภอบางปะอิน จังหวัดพระนครศรีอยุธยาผ่านคลองระพีพัฒน์แยกตกคลองรังสิตประยูรศักดิ์ ถึงประตูระบายน้ำคลองเปรมบางซื่อในท้องที่แขวงลาดยาวเขตบางเขน กรุงเทพมหานคร ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงาน การประปา หรือกิจการอื่นในหรือนอกเขตชลประทานข้อ ๔ให้ทางน้ำชลประทานคลองแสนแสบ จากประตูระบายน้ำปทุมวันในท้องที่แขวงปทุมวันเขตปทุมวัน กรุงเทพมหานคร ถึงคลองพระองค์ไชยานุชิตในท้องที่ตำบลศาลาแดงอำเภอบางน้ำเปรี้ยว จังหวัดฉะเชิงเทรา ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทาน จากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๕ให้ทางน้ำชลประทานคลองประเวศน์บุรีรมย์ จากประตูระบายน้ำและประตูน้ำพระโขนงในท้องที่แขวงพระโขนง เขตพระโขนง กรุงเทพมหานครถึงประตูระบายน้ำและประตูน้ำท่าถั่วในท้องที่ตำบลบางกรูด อำเภอบ้านโพธิ์จังหวัดฉะเชิงเทราตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงาน การประปา หรือกิจการอื่นในหรือนอกเขตชลประทานข้อ ๖ให้ทางน้ำชลประทานคลองสำโรง จากประตูระบายน้ำและประตูน้ำสำโรงในท้องที่ตำบลสำโรงเหนือ อำเภอเมืองสมุทรปราการ จังหวัดสมุทรปราการถึงประตูระบายน้ำและประตูน้ำปากตะคลองในท้องที่ตำบลท่าสะอ้าน อำเภอบางปะกงจังหวัดฉะเชิงเทราตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงาน การประปา หรือกิจการอื่นในหรือนอกเขตชลประทานให้ไว้ ณ วันที่ ๑๕ มิถุนายน พ.ศ. ๒๕๑๙อนุวรรตน์ วัฒนพงศ์ศิริรัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงเกษตรและสหกรณ์[เอกสรแนบท้าย]๑.แผนที่ท้ายกระทรวง ฉบับที่ ๑๔ (พ.ศ. ๒๕๑๙)ออกตามความในพระราชบัญญัติการชลประทานหลวง พุทธศักราช ๒๔๘๕(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๘ แห่งพระราชบัญญัติการชลประทานหลวงพุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔)พ.ศ. ๒๕๑๘ ได้บัญญัติให้รัฐมนตรีมีอำนาจออกกฎกระทรวงกำหนดทางน้ำชลประทานที่จะเรียกเก็บค่าชลประทานได้ ฉะนั้นสมควรกำหนดทางน้ำชลประทานที่จะเรียกเก็บค่าชลประทาน จากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทาน จึงจำเป็นต้องออกกฎกระทรวงนี้วิมล/ปรับปรุง๑๗ กันยายน ๒๕๕๗[๑] ราชกิจจานุเบกษาเล่ม ๙๓/ตอนที่ ๙๓/หน้า ๒๒๒/๒๐ กรกฎาคม ๒๕๑๙